**Αριθμός**

ΠΡΟΣΛΗΨΗ ΕΡΓΟΔΟΤΟΥΜΕΝΩΝ ΟΡΙΣΜΕΝΟΥ ΧΡΟΝΟΥ ΣΤΟ ΤΜΗΜΑ ΥΠΗΡΕΣΙΩΝ ΠΛΗΡΟΦΟΡΙΚΗΣ ΚΑΙ ΣΤΗ ΔΙΟΙΚΗΣΗ ΤΟΥ ΥΦΥΠΟΥΡΓΕΙΟΥ ΕΡΕΥΝΑΣ, ΚΑΙΝΟΤΟΜΙΑΣ ΚΑΙ ΨΗΦΙΑΚΗΣ ΠΟΛΙΤΙΚΗΣ

Το Υφυπουργείο Έρευνας, Καινοτομίας και Ψηφιακής Πολιτικής (ΥΦΕΚΨΠ) ανακοινώνει ότι, σύμφωνα με τις πρόνοιες του περί της Ρύθμισης της Απασχόλησης Εργοδοτουμένων Αορίστου και Εργοδοτουμένων Ορισμένου Χρόνου στην Δημόσια Υπηρεσία Νόμο του 2016 (Ν. 70(Ι)/2016 - εφεξής ο Νόμος), γίνονται δεκτές αιτήσεις για απασχόληση **δώδεκα (12) εργοδοτουμένων ορισμένου χρόνου Λειτουργούς Πληροφορικής** για τη στελέχωση του Τμήματος Υπηρεσιών Πληροφορικής (ΤΥΠ) και Διοίκησης του ΥΦΕΚΨΠ για σκοπούς υλοποίησης/ διαχείρισης ψηφιακών έργων της Δημόσιας Υπηρεσίας που έχουν ενταχθεί στο Σχέδιο Ανάκαμψης και Ανθεκτικότητας.

Οι θέσεις αφορούν στα πιο κάτω:

1. **ΔΙΟΙΚΗΣΗ του ΥΦΕΚΨΠ**:

(α) Ένα (1) Λειτουργό Πληροφορικής για τη Διοίκηση του ΥΦΕΚΨΠ για το έργο «E skills Action Plan- Implementation of specific actions» (Κλ. Α8), (διάρκεια ισχύος μέχρι **6/2026**).

1. **ΤΥΠ**:

(β) Τρεις (3) Λειτουργούς Πληροφορικής για το Τμήμα Υπηρεσιών Πληροφορικής για το έργο «Integrated Information system for the Registrar of Companies and Official Receiver accompanied by data cleansing projects of the customer ID in the database of the core systems of the DRCOR» (Κλ. Α8), (διάρκεια ισχύος μέχρι **6/2026**).

(γ) Ένα (1) Λειτουργό Πληροφορικής για το Τμήμα Υπηρεσιών Πληροφορικής για το έργο «Modernisation of Customs and Electronic Payments System» (Κλ. Α8), (διάρκεια ισχύος μέχρι **6/2026**).

(δ) Ένα (1) Λειτουργό Πληροφορικής για το Τμήμα Υπηρεσιών Πληροφορικής για το έργο «Development of a new integrated information system for the Road Transport Department» (Κλ. Α8), (διάρκεια ισχύος μέχρι **12/2025**).

(ε) Ένα (1) Λειτουργό Πληροφορικής για το Τμήμα Υπηρεσιών Πληροφορικής για το έργο «Definition and Implementation of a new cloud policy with regard to Government IT systems and services», (Κλ. Α8), (διάρκεια ισχύος μέχρι **1/2024**).

(στ) Ένα (1) Λειτουργό Πληροφορικής για το Τμήμα Υπηρεσιών Πληροφορικής για το έργο «Enhancing e-system for issuing building permits», (Κλ. Α8), (διάρκεια ισχύος μέχρι **1/2024**).

(ζ) Ένα (1) Λειτουργό Πληροφορικής για το Τμήμα Υπηρεσιών Πληροφορικής για υποστήριξη σε θέματα τεχνικά/ πληροφορικής του έργου «On-line, cloud-based platform for improving the trade and information symmetry in the fresh produce supply chain», του Υπουργείου Γεωργίας, Αγροτικής Ανάπτυξης και Περιβάλλοντος/ Ινστιτούτο Γεωργικών Ερευνών, (Κλ. Α8), (διάρκεια ισχύος μέχρι **8/2024**).

(η) Ένα (1) Λειτουργό Πληροφορικής για το Τμήμα Υπηρεσιών Πληροφορικής για υποστήριξη σε θέματα Πληροφορικής του έργου «Reform of the social insurance system and restructuring of the social insurance services», του Υπουργείου Εργασίας, Πρόνοιας και Κοινωνικών Ασφαλίσεων. (Κλ. Α8), (διάρκεια ισχύος μέχρι **6/2026**).

(θ) Ένα (1) Λειτουργό Πληροφορικής για το Τμήμα Υπηρεσιών Πληροφορικής για υποστήριξη σε θέματα Πληροφορικής του έργου «Improving the effectiveness of the department of labour and public employment services and reinforcing support for young people», του Υπουργείου Εργασίας, Πρόνοιας και Κοινωνικών Ασφαλίσεων (Κλ. Α8), (διάρκεια ισχύος μέχρι **6/2026**).

(ι) Ένα (1) Λειτουργό Πληροφορικής για το Τμήμα Υπηρεσιών Πληροφορικής για υποστήριξη σε θέματα τεχνικά/ Πληροφορικής του έργου «Digital One-Stop Shops to streamline RES projects permitting and to facilitate Energy Renovation in Buildings», του Υπουργείου Ενέργειας, Εμπορίου και Βιομηχανίας. (Κλ. Α8). (διάρκεια ισχύος μέχρι **6/2024**)

1. Ο ετήσιος βασικός μισθός θα είναι στην αρχική βαθμίδα της μισθοδοτικής κλίμακας Α8. Με βάση το Άρθρο 10 του πιο πάνω Νόμου, εργοδοτούμενος, ο οποίος προσλαμβάνεται δυνάμει των διατάξεων του εν λόγω Νόμου απασχολείται με μειωμένη κλίμακα εισδοχής (€22.048) για τους πρώτους εικοσιτέσσερις (24) μήνες από την πρόσληψη του, όπως καθορίζεται στον εκάστοτε ετήσιο σε ισχύ περί Προϋπολογισμού Νόμο.
2. Η διάρκεια εργοδότησης θα είναι μέχρι την ολοκλήρωση του κάθε έργου για το οποίο θα προσληφθεί και το οποίο έργο είναι ενταγμένο στο υπό αναφορά Σχέδιο Ανάκαμψης και Ανθεκτικότητας και σε καμία περίπτωση δεν θα ξεπερνά τον **06/2026 και όχι πριν από τον 1/2024**, εφόσον κατά την αξιολόγηση του ο εργοδοτούμενος ορισμένου χρόνου κριθεί επαρκής και, νοουμένου ότι πληρούνται οι πρόνοιες της παραγράφου (β) του εδαφίου (2) του άρθρου 9 του Νόμου 70(Ι)/2016. **Επισημαίνεται ότι εργοδοτούμενοι ορισμένου χρόνου δεν μετατρέπονται σε προσωπικό αορίστου χρόνου.**
3. Σε περίπτωση που ο εργοδοτούμενος ορισμένου χρόνου κατά την ετήσια αξιολόγηση του κριθεί ανεπαρκής, τότε τυγχάνουν εφαρμογής οι πρόνοιες του περί Τερματισμού Απασχόλησης Νόμου του 1967 έως 2016 (Ν24/1967).
4. Οι εργοδοτούμενοι ορισμένου χρόνου θα έχουν έδρα τη Λευκωσία (Λεωφόρος Βύρωνος 29, 1096 Λευκωσία για το ΥΦΕΚΨΠ και Μιχαλάκη Καραολή & Γρηγόρη Αυξεντίου, 1446 Λευκωσία για το ΤΥΠ). Οι εργοδοτούμενοι ορισμένου χρόνου θα τοποθετούνται στα διάφορα Υπουργεία/ Τμήματα αναλόγως των αναγκών για τις οποίες θα προσληφθούν.
5. **Τα καθήκοντα που θα εκτελούν οι εργοδοτούμενοι ορισμένου χρόνου που θα προσληφθούν θα αφορούν** **στα πιο κάτω**:
* Συμμετοχή στις ομάδες ανάλυσης, σχεδιασμού και ελέγχου, ποιοτικού ελέγχου παραδοτέων, ελέγχου ποιότητας συστημάτων και υποσυστημάτων πληροφορικής.
* Παροχή συμβουλευτικών υπηρεσιών στους χρήστες συστημάτων για τη διαμόρφωση των απαιτήσεων τους.
* Παροχή υπηρεσιών υποστήριξης των χρηστών.
* Σχεδιασμό, συντήρηση και διαχείριση Βάσεων Δεδομένων.
* Ανάπτυξη διαδικτυακών εφαρμογών.
* Σχεδιασμός και Διαχείριση Δικτύων (ρύθμιση Firewalls, Routers, other network equipment).
* Ετοιμασία τεχνικών προδιαγραφών για εξασφάλιση αγαθών και/ή υπηρεσιών.
* Συνεργασία και επικοινωνία με όλους τους φορείς υλοποίησης των έργων πληροφορικής.
* Εκτέλεση οποιουδήποτε άλλου καθήκοντος σε σχέση με τη υλοποίηση/ διαχείριση του έργου για το οποίο θα προσληφθεί ο εργοδοτούμενος ορισμένου χρόνου.
1. **Απαιτούμενα προσόντα:**
2. Πανεπιστημιακό Δίπλωμα ή τίτλος ή ισότιμο προσόν σε ένα τουλάχιστον από τα πιο κάτω θέματα ή συνδυασμό των θεμάτων αυτών:

*Επιστήμη των Ηλεκτρονικών Υπολογιστών ή/και της Πληροφορικής (περιλαμβανομένων των Software Engineering, Management Information Systems, Information Technology), Ηλεκτρονική Μηχανική,* *Ηλεκτρολογική Μηχανική, Τηλεπικοινωνίες (Data Communications), Ασφάλεια Συστημάτων Πληροφοριών.*

(Σημ.: Ο όρος «πανεπιστημιακό δίπλωμα ή τίτλος» καλύπτει και μεταπτυχιακό δίπλωμα ή τίτλο).

Σημείωση:

Ειδικά σε περίπτωση υποψηφίων με προσόντα στην Ηλεκτρολογική Μηχανική, Ηλεκτρονική Μηχανική, Μηχανική της Πληροφορικής θα πρέπει να είναι εγγεγραμμένοι στον κλάδο της Ηλεκτρονικής Μηχανικής περιλαμβανομένης και της Μηχανικής της Πληροφορικής, σύμφωνα με την περί Επιστημονικού Τεχνικού Επιμελητηρίου Κύπρου νομοθεσία.

1. Πολύ καλή γνώση της Ελληνικής και της Αγγλικής γλώσσας όπως αυτά ορίζονται από την Επιτροπή Δημόσιας Υπηρεσίας. <http://www.psc.gov.cy/psc/psc.nsf/page31_gr/page31_gr?OpenDocument>
2. Ακεραιότητα χαρακτήρα, οργανωτική και διοικητική ικανότητα, υπευθυνότητα, πρωτοβουλία και ευθυκρισία.
3. Οι αιτητές πρέπει να είναι πολίτες της Κυπριακής Δημοκρατίας ή πολίτες κράτους μέλους της Ευρωπαϊκής Ένωσης και να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.
4. Αποδεδειγμένη μεταπτυχιακή επαγγελματική πείρα τουλάχιστον ενός (1) έτους στην Πληροφορική.
5. **Επιπλέον προσόντα**:
6. Μεταπτυχιακός τίτλων σπουδών, ο οποίος αποκτήθηκε από αναγνωρισμένο πανεπιστημιακό ίδρυμα μετά από σπουδές διάρκειας ενός τουλάχιστον ακαδημαϊκού έτους σε ένα από τα θέματα της παρ. 7.1 πιο πάνω.
7. Γενική Επαγγελματική Πείρα: Αποδεδειγμένη μεταπτυχιακή επαγγελματική πείρα πέραν του ενός (1) έτους στην Πληροφορική.
8. Ειδική Επαγγελματική Πείρα στα πιο κάτω:
9. Αποδεδειγμένη μεταπτυχιακή επαγγελματική πείρα στη Διαχείριση διακομιστή Linux κατά προτίμηση με κατάλληλο ή παρόμοιο εργαλείο διαχείρισης διαμόρφωσης και προγραμματισμό με τουλάχιστον δύο από ακόλουθα: Python, Java, C#, bash, Javascript, SQL, .NET
10. Αποδεδειγμένη μεταπτυχιακή επαγγελματική πείρα σε εργασίες μετεγκατάστασης/ μετάπτωσης δεδομένων (data migration).
11. Αποδεδειγμένη μεταπτυχιακή επαγγελματική πείρα στον σχεδιασμό και/ή διαχείριση δικτύων δεδομένων.
12. Αποδεδειγμένη εμπειρία σε σχεδιασμό και εφαρμογή Cloud platform.
13. Αποδεδειγμένη εμπειρία σε ανάλυση/σχεδιασμό λογισμικού εφαρμογής
14. Κριτήρια αξιολόγησης των υποψήφιων και μοριοδότηση :

|  |  |  |
| --- | --- | --- |
| **ΚΡΙΤΗΡΙΑ** | **ΜΟΡΙΑ** | **ΜΕΓΙΣΤΗ ΜΟΡΙΟΔΟΤΗΣΗ ΚΡΙΤΗΡΙΟΥ/ΠΑΡΑΤΗΡΗΣΕΙΣ** |
| 1 | Μεταπτυχιακός Τίτλος Σπουδών:* Master
 | 5 | **5**Υποβολή Στοιχείων: Να υποβληθεί αντίγραφο του/των τίτλου/τίτλων |
| 2 | Γενική Επαγγελματική εμπειρία στην πληροφορική πέραν του ενός έτους | 0,5 | **10**(0.5 μονάδα ανά συμπληρωμένο εξάμηνο με μέγιστη εμπειρία τα 10 έτη) |
| 3.  | Ειδική Επαγγελματική Εμπειρία : |
|  | i) Eπαγγελματική εμπειρία στη διαχείριση διακομιστή Linux κατά προτίμηση με κατάλληλο ή παρόμοιο εργαλείο διαχείρισης διαμόρφωσης και προγραμματισμό με τουλάχιστον δύο από ακόλουθα: Python, Java, C#, bash, Javascript, SQL, .NET | 0,5 | **5** (0.5 μονάδα ανά συμπληρωμένο εξάμηνο με μέγιστη εμπειρία τα 5 έτη) |
|  | ii) Eπαγγελματική εμπειρία σε εργασίες μετεγκατάστασης/ μετάπτωσης δεδομένων (data migration). | 0,5 | **2,5** (0.5 μονάδα ανά συμπληρωμένο εξάμηνο με μέγιστη εμπειρία τα 2,5 έτη) |
|  | iii) Eπαγγελματική εμπειρία στον σχεδιασμό και/ή διαχείριση δικτύων δεδομένων. | 0,5 | **2,5**  (0.5 μονάδα ανά συμπληρωμένο εξάμηνο με μέγιστη εμπειρία τα 2,5 έτη) |
|  | iv) Εμπειρία σε σχεδιασμό και εφαρμογή Cloud platform | 0,5 | **5** (0.5 μονάδα ανά συμπληρωμένο εξάμηνο με μέγιστη εμπειρία τα 5 έτη) |
|  | v)Εμπειρία σε ανάλυση/σχεδιασμό λογισμικού εφαρμογής | 0,5 | **5** (0.5 μονάδα ανά συμπληρωμένο εξάμηνο με μέγιστη εμπειρία τα 5 έτη) |
|  | **ΣΥΝΟΛΙΚΗ ΜΟΡΙΟΔΟΤΗΣΗ** |  **35** |

**Σημειώσεις:**

1. Η ειδική επαγγελματική εμπειρία αφορά περίοδο μετά την απόκτηση του τίτλου σπουδών.
2. Σε περίπτωση υποψηφίων που ισοψηφούν, οι υποψήφιοι θα κατατάσσονται με βάση (i) διάρκεια γενικής επαγγελματικής εμπειρίας, (ii) σε περίπτωση που εξακολουθεί να υπάρχει ισοψηφία, θα γίνει κλήρωση για την επιλογή των υποψηφίων, στην παρουσία των εμπλεκομένων εάν το επιθυμούν. Ο τελικός πίνακας των προσοντούχων Εργοδοτουμένων Ορισμένου Χρόνου που θα δημοσιευτεί στην Επίσημη Εφημερίδα της Δημοκρατίας θα έχει ισχύ για τρία (3) χρόνια από την ημερομηνία δημοσίευσής του.
3. Αναλόγως της σειράς κατάταξης θα γίνεται και η πρόσληψη των υποψηφίων για να καλυφθούν οι ανάγκες για τα πιο πάνω έργα πληροφορικής. Η κατανομή στα έργα θα γίνει ανάλογα με τα προσόντα και την επαγγελματική εμπειρία των υποψηφίων και τις ανάγκες των πιο πάνω έργων.
4. Σε περίπτωση πρόωρης διακοπής του συμβολαίου από τους πρώτους δώδεκα (12) επιτυχόντες, τότε η κενωθείσα θέση θα πληρείται από τους επιτυχόντες κατά σειρά κατάταξης στον σχετικό πίνακα υποψηφίων.
5. Οι ενδιαφερόμενοι μπορούν να βρουν τη σχετική ενημέρωση στο Πακέτο της Πρόσκλησης για Εργοδοτούμενους Ορισμένου Χρόνου (Έντυπο Αίτησης, Συμβόλαιο Εργοδότησης, Βασικοί Όροι Απασχόλησης και τον περί της Ρύθμισης της Απασχόλησης Εργοδοτουμένων Αορίστου και Εργοδοτουμένων Ορισμένου Χρόνου στην Δημόσια Υπηρεσία Νόμο του 2016 (Ν.70(Ι)/2016 στην ιστοσελίδα του Υφυπουργείου Έρευνας, Καινοτομίας και Ψηφιακής Πολιτικής (<https://www.dmrid.gov.cy>) και του Τμήματος Υπηρεσιών Πληροφορικής (<https://dits.dmrid.gov.cy>). Οι ενδιαφερόμενοι μπορούν να αποστείλουν μέσω του Ταχυδρομείου με συστημένη επιστολή ή να καταθέσουν έναντι απόδειξης παραλαβής στο Αρχείο του ΥΦΕΚΨΠ (3ος όροφος), την Αίτηση, στη διεύθυνση: **Υφυπουργείο Έρευνας, Καινοτομίας και Ψηφιακής Πολιτικής, Λόρδου Βύρωνος 29, 1096 Λευκωσία, Κύπρος με την ένδειξη «ΠΡΟΣΛΗΨΗ ΕΡΓΟΔΟΤΟΥΜΕΝΩΝ ΟΡΙΣΜΕΝΟΥ ΧΡΟΝΟΥ ΣΤΟ ΤΜΗΜΑ ΥΠΗΡΕΣΙΩΝ ΠΛΗΡΟΦΟΡΙΚΗΣ ΚΑΙ ΣΤΗ ΔΙΟΙΚΗΣΗ ΤΟΥ ΥΦΥΠΟΥΡΓΕΙΟΥ ΕΡΕΥΝΑΣ, ΚΑΙΝΟΤΟΜΙΑΣ ΚΑΙ ΨΗΦΙΑΚΗΣ ΠΟΛΙΤΙΚΗΣ**», όχι αργότερα από τις **5 Νοεμβρίου 2021 και ώρα 2.00 μ.μ.** Το εμπρόθεσμο της παράδοσης του φακέλου θα βεβαιώνεται από τη σφραγίδα του Αρχείου του ΥΦΕΚΨΠ ή τη σφραγίδα του ταχυδρομείου για τους φακέλους που θα αποσταλούν συστημένοι ταχυδρομικώς.
6. Το Έντυπο Αίτησης πρέπει να συμπληρώνεται κατάλληλα και να περιέχονται σε αυτό με ακρίβεια όλα τα ζητούμενα, περιλαμβανομένων και των ημερομηνιών απασχόλησης του αιτητή **και να τεκμηριώνονται με τα αναγκαία πιστοποιητικά** (αντίγραφα απολυτηρίου, διπλώματος ή πτυχίου, βεβαιώσεις προηγούμενης σχετικής πείρας, κ.ά.). Σημειώνεται ότι τα πρωτότυπα ενδέχεται να ζητηθούν για έλεγχο.
7. Εκπρόθεσμες αιτήσεις ή αιτήσεις που δεν είναι πλήρως και ορθώς συμπληρωμένες, δεν είναι υπογραμμένες και δεν συνοδεύονται από όλα τα απαραίτητα αποδεικτικά, θα απορρίπτονται και δεν θα εξετάζονται.
8. Για τους επιτυχόντες που θα υπογράψουν σύμβαση εργοδότησης θα πρέπει να υποβληθεί επίσημο έγγραφο, στην Ελληνική γλώσσα, που να αποδεικνύει καθαρό ποινικό μητρώο πριν την υπογραφή της σχετικής σύμβασης.
9. Για περαιτέρω πληροφορίες οι ενδιαφερόμενοι μπορούν να επικοινωνούν στα τηλέφωνα 22601406 ή 22691912.